En klikker er et lille redskab, der kan give et klik når du trykker på den. Det er som oftest en lille plastikbeholder der besidder en metalplade, der når der trykkes på den, kan generere en kort og kontant lyd med en høj frekvens som er nem at høre for din hund. En klikker kaldes ved navnet, da den lille lyd ganske enkelt blot er et lille klik. Klikkeren koster ikke de store summer og er et redskab der er tilgængeligt i langt de fleste butikker der handler med dyrerelaterede produkter. En klikker er som udgangspunkt tænkt til hundetræning, men anvendes i højere og højere grad også til andre kæledyr, fugle, katte og ikke mindst, heste. Ligesom det er de samme principper der blandt andet anvendes ved træning af delfiner eller hvaler og andre zoologiske dyr, hvor det ikke nødvendigvis er muligt med direkte kontakt. Ja det er endda muligt at klikker træne mennesker til at forstå hvilken øvelse der ønskes udført, helt uden at bruge verbalt sprog!